

 LĒMUMS

Ādažos, Ādažu novadā

2025. gada 29. maijā **Nr.** **207**

**Par grozījumiem Ādažu novada pašvaldības domes 2025. gada 19. februāra lēmumā**

**Nr. 44** **“Par saskaņojumu SIA “Ādažu ūdens” projekta realizācijā 2.1.1.6. pasākumā “Pašvaldību ēku energoefektivitātes paaugstināšana””**

Pamatojoties uz Ādažu novada pašvaldības domes 2025. gada 19. februāra lēmumu Nr. 44 “Par saskaņojumu SIA “Ādažu ūdens” projekta realizācijā 2.1.1.6. pasākumā “Pašvaldību ēku energoefektivitātes paaugstināšana”” (turpmāk – Lēmums), SIA “Ādažu ūdens” (turpmāk – uzņēmums) uzsāka projekta iesnieguma sagatavošanu Eiropas Savienības kohēzijas politikas programmas 2021.-2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisijas samazināšana 2.1.1.6. pasākuma “Pašvaldību ēku energoefektivitātes paaugstināšana” (turpmāk – pasākums 2.1.1.6.) otrās projektu kārtas atlasei.

Lēmumā netika argumentēta nepieciešamība veikt saules paneļu uzstādīšanu uz zemes gabala Carnikavas notekūdens attīrīšanas iekārtās, Laivu iela 12, Carnikava, kā arī netika argumentēts un iekļauts lemjošajā daļā vēl viens nekustamais īpašums - “Katlapu ceļi 6”, Ādaži, kur projekta ietvaros paredzēts izvietot saules paneļus.

Pašvaldības domes ieskatā projekta ietvaros ir lietderīgi veikt saules paneļu uzstādīšanu:

1. uz zemes gabala Carnikavas notekūdens attīrīšanas iekārtās, Laivu ielā 12, Carnikavā, ar kadastra Nr. 80520040605, zemes vienības kadastra apzīmējums 80520040634. Zemes īpašums piekrīt pašvaldībai, pašlaik notiek tā vērtēšana un nodošana SIA “Ādažu ūdens”. Lietošanā nododamā platība ir saskaņota ar pašvaldību, šobrīd uzņēmumam ir nodotas tikai uz zemes īpašuma esošās ēkas un būves, kas nav pietiekami projekta pieteikuma iesniegšanai un ir nepieciešams saskaņojums zemes īpašuma izmantošanai saules paneļu uzstādīšanai;
2. nekustamajā īpašumā “Katlapu ceļi 6”, Ādažos, Ādažu novadā, ar kadastra Nr. 80440070568. Zemes īpašums piekrīt pašvaldībai, pašlaik notiek tā vērtēšana un nodošana SIA “Ādažu ūdens”. Zemes īpašumu uzņēmums izmanto saskaņā ar Ādažu novada domes 2019. gada 23. jūlija lēmumu Nr. 131 “Par zemes ierīcības projekta apstiprināšanu nekustamajā īpašumā “Katlapu ceļi 6” un “Centra attīrīšanas ietaises” (tagad “Smilgu iela 26”). Uzņēmumam nepieciešams saskaņojums zemes īpašuma izmantošanai saules paneļu uzstādīšanai.

Pamatojoties uz Pašvaldību likuma 4. panta pirmās daļas 1., 20. un 22. punktu, 10. panta pirmās daļas 16. punktu, kā arī ņemot vērā domes Finanšu komitejas 21.05.2025. atzinumu, Ādažu novada pašvaldības dome

**NOLEMJ:**

Veikt grozījumu Ādažu novada pašvaldības domes 2025. gada 19. februāra lēmumā Nr. 44 “Par saskaņojumu SIA “Ādažu ūdens” projekta realizācijā 2.1.1.6. pasākumā “Pašvaldību ēku energoefektivitātes paaugstināšana””, papildinot lemjošo daļu ar jaunu 1.5. punktu šādā redakcijā:

“1.5. Saules paneļu uzstādīšanu “Katlapu ceļi 6”, Ādažos, Ādažu novadā, ar kadastra Nr. 80440070568.”.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU